ΣΕ Α.Ε. ΜΕΛΟΣ ΔΣ ΚΑΤΕΧΕΙ ΠΟΣΟΣΤΟ ΤΗΣ ΑΕ 10% ΣΤΟ ΣΥΝΟΛΟ ΤΟΥ ΜΕΤ. ΚΕΦΑΛΑΙΟΥ !!! ΑΝ ΑΥΤΟ ΤΟ ΜΕΛΟΣ ΤΟΥ ΔΣ ΕΙΝΑΙ ΚΑΙ ΣΥΝΑΜΑ ΜΙΣΘΩΤΟΣ ΤΗΣ ΑΕ (...ΚΑΙ ΥΨΗΛΟΜΙΣΘΟΣ ΜΑΛΙΣΤΑ) ΥΠΑΡΧΕΙ ΚΑΠΟΙΑ ΕΓΚΥΚΛΙΟΣ ΤΟΥ ΙΚΑ ΠΟΥ ΑΠΑΓΟΡΕΥΕΙ ΑΥΤΗ ΤΗΝ ΣΧΕΣΗ ???(ΤΗΣ ΕΞΗΡΤΗΜΕΝΗΣ ΕΡΓΑΣΙΑΣ) ΚΑΙ ΑΝ ΝΑΙ ΥΠΑΡΧΕΙ ΔΙΑΚΡΙΣΗ ΣΕ ΠΑΛΙΟΥΣ ΚΑΙ ΝΕΟΥΣ ΑΣΦΑΛΙΣΜΕΝΟΥΣ ??? 

ΑΣΦΑΛΙΣΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ ΟΤΑΝ ΕΙΝΑΙ ΚΑΙ ΜΙΣΘΩΤΟΣ
μέλος δ.σ μπορεί με μπλοκακι ΟΑΕΕ και ατομικη επιχειρηση ,μπορεί me καποιο να εμφανιστεί ως μισθωτός (επιλεγοντας φορεας ασφαλισης ΟΑΕΕ) ; 

Συνάδελφε netlogist θαμπορούσες να ανεβάσεις την εγκύκλιο του ΙΚΑ 44/1985;   Η υπόθεσή μου έχει ως εξής: εργαζόμενος σε ΑΕ από το 2004 αφαλισμένος στο ΙΚΑ (νέος ασφαλισμένος) και μέτοχος στην ΑΕ με ποσοστό 5%, αναλαμβάνει καθήκοντα Αντιπροέδρου στο ΔΣ της ΑΕ την περίοδο 2008-2009, οπότε και βγαίνει από το ΔΣ. Τότε δεν  κοινοποίησαν στο ΤΕΒΕ ούτε την εκλογή του στο ΔΣ το 2008, ούτε την αποχώρηση του από το ΔΣ το 2009. Κατά τη διάρκεια της θητείας του στο ΔΣ, αλλά και μέχρι σήμερα, συνεχίζει να εργάζεται στη ΑΕ με σχέση εξαρτημένης εργασίας και να ασφαλίζεται στο ΙΚΑ(πραγματικό γεγονός, όχι μόνο στα χαρτιά). Σήμερα επανεκλέγεται στο ΔΣ ως Πρόεδρος και πάω στο ΤΕΒΕ να ζητήσω εξαίρεση λόγω ασφάλισης στο ΙΚΑ. Το ΤΕΒΕ στέλνει έγγραφο στο ΙΚΑ για να του απαντήσει αν υπάγεται στην ασφάλιση του ΙΚΑ, και το ΙΚΑ απαντάει ότι λόγω της θέσης του στο ΔΣ (όχι απλό μέλος αλλά Αντιπρόεδρος την περίοδο 2008-2009 και Πρόεδρος σήμερα), δεν υπάγεται στην ασφάλιση του ΙΚΑ  και του διαγράφει και τα ένσημα της περιόδου 2008-2009. Πάω λοιπόν στο προιστάμενο εσόδων του ΙΚΑ με το βιβλίο  του Λεοντάρη ανά χείρας που υπάρχει η παρακάτω παράγραφος:   "h σχέση του Διευθύνοντος Συμβούλου με την a.e. είτε ως εντολή είτε ως σύμβαση ανεξαρτήτων υπηρεσιών μπορεί να λυθεί με καταγγελία και δεν έχουν επ' αυτής εφαρμογή οι διατάξεις της εργατικής νομοθεσίας (a.Π. 45/1997 tμ. b'). eξαρτημένη εργασία δεν αποκλείεται να παρέχει και το μέλος του Δ. Συμβουλίου ανώνυμης εταιρείας, όταν προσφέρει, αντί μισθού, υπηρεσίες πέραν των νομίμων καθηκόντων του ως μέλους του Δ.Σ. και υπόκειται στον έλεγχο της εργοδότιδας ανώνυμης εταιρείας (a.Π. 1204/95 tμ. b')."   Αλλά και με το απόσπασμα από άλλη δημοσίευση στο forum:     "Σύμφωνα με Καραγιάννη τα μέλη του Δ.Σ. Α.Ε. θεωρείται ότι παρέχουν εξαρτημένη εργασία εφόσον αυτή προσφερθεί βάσει ειδικής συμφωνίας . Αναφέρονται οι παρακάτω εγκύκλιοι του Ι.Κ.Α. τις οποίες δεν μπόρεσα να βρω : 28/1986 . Υπ. Εργασίας : 3441/16-12-1994 : «….2. Οι διοικητές , οι διευθύνοντες ή εντεταλμένοι ή συμπράττοντες σύμβουλοι , τα μέλη του Δ.Σ. , καθώς επίσης και οι διευθυντές των Α.Ε. , δεν συνδέονται βασικά με τις εταιρείες αυτές με σχέση εξαρτημένης εργασίας …… 3. Δεν αποκλείεται όμως να συρρέουν στο ίδιο πρόσωπο και οι δυο ιδιότητες , αυτή του διευθύνοντα συμβούλου , εν προκειμένου και αυτή του υπαλλήλου της Α.Ε. , με σχέση εξαρτημένης εργασίας , οπότε η σχέση τους απέναντι στο νομικό πρόσωπο της εταιρείας γίνεται δυσυπόστατη . Τέτοια σχέση όμως υπάρχει όταν τα πρόσωπα αυτά απασχολούνται για τις υποθέσεις της εταιρείας , πέρα από τα συνηθισμένα καθήκοντά τους , ως π.χ. διευθυνόντων συμβούλων και η εργασία τους παρέχεται , σύμφωνα με τις οδηγίες και κάτω από τον έλεγχο των αρμόδιων οργάνων της διοίκησης της εταιρείας»"   Με τη διάθεση να συζητήσουμε το θέμα και να ανταλλάξουμε απόψεις, μιας και ο πελάτης μου δεν θέλει για δικούς του λόγους να χάσει τα ένσημα του ΙΚΑ και να ασφαλιστεί στο ΤΕΒΕ ούτε για την περίοδο 2008-2009, αλλά ούτε και τώρα, και η απάντησή του προισταμένου ήταν λακωνική: Πρόεδρος ΔΣ και ΙΚΑ=ασυμβίβαστο. Μα του λέω σας παρακάλω να το συζητήσουμε γιατί μπορώ να αποδείξω πως εκτός από τα καθήκοντα του Προέδρου παρέχει και εξαρτημένη εργασία. Τίποτε, ανένδοτος,  Πρόεδρος ΔΣ και ΙΚΑ=ασυμβίβαστο, αν ήταν απλό μέλος να το συζητούσαμε, μου λέει, Πρόεδρος, Αντιπρόεδρος ή Διευθύνων Σύμβουλος δεν χωράει καμία συζήτηση.   Αν κάποιος συνάδελφος μπορεί να ανεβάσει την εγκύκλιο του ΙΚΑ 28/1986 αλλά και το έγγραφο του Υπ. Εργασίας : 3441/16-12-1994 για να τα μελετήσω θα ήμουν υπόχρεος.   Επίσης κάθε άλλη βοήθεια, είτε σε θεωρητικό επίπεδο είτε από προσωπική εμπειρία, δεκτή.   Ευχαριστώ εκ των προτέρων. 

Εγκύκλιος Ι.Κ.Α. αρ. 44/8.3.1985 Ασφάλιση μελών διοικήσεως Α.Ε. κ.λπ. 
 (Ασφάλιση μελών διοικήσεως Α.Ε. κ.λπ.) 
 Κατηγορία: Ασφαλιστικά - ΙΚΑ - ΤΕΒΕ - Λοιπά (ΠΡΟ ΕΦΚΑ) 
 Αθήνα, 6 Μαρτίου 1985 
 Αρ. Πρωτ.: Α21/360
 


 ΕΛΛΗΝΙΚΗ ΔΗΜΟΚΡΑΤΙΑ 
 ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ 
 ΔΙΟΙΚΗΣΗ 
 ΔΙΕΥΘΥΝΣΗ ΑΣΦΑΛΙΣΗΣ 
 ΤΜΗΜΑ ΓΕΝ.ΑΣΦ.ΜΙΣΘΩΤΩΝ 
   
 Αριθμός Εγκυκλίου 44 
   
 ΘΕΜΑ: Ασφάλιση μελών διοικήσεως Α.Ε. κ.λπ.
 


 1α. Όπως είναι γνωστό, τα μέλη της διοικήσεως των ανωνύμων κ.λπ. εταιρειών, δηλαδή οι Δ/ντές και Γεν. Δ/ντές εντεταλμένοι, διευθύνοντες ή συμπράττοντες σύμβουλοι, Δ/τές εταιρειών ή συνεταιρισμών υπάγονται στην ασφάλιση του ΙΚΑ, εφόσον οι αμοιβές τους φορολογούνται κατά τη ΣΤ΄ κατηγορία (μισθωτών υπηρεσιών) του φόρου καθαράς προσόδου.
 


 Η ασφάλιση των προσώπων της κατηγορίας αυτής στο ΙΚΑ γίνεται με τις ειδικές διατάξεις του άρθρου 29 παρ. 3 του Ν.Δ. 2698/1953, καθόσον αυτά, εκτός των Γεν. Δ/ντών των Ανωνύμων Εταιρειών, δεν παρέχουν με την ιδιότητα του συμβούλου κ.λπ. εξηρτημένη εργασία (εγκ. 111/1950, Δ.ΙΚΑ 1951/42, 43, 224/1956, Δ.ΙΚΑ 1956/494).
 


 β. Από την κατά τα παραπάνω ασφάλιση του ΙΚΑ εξαιρούνται όσα από τα εν λόγω πρόσωπα, συμπεριλαμβανομένων και των Γεν. Δ/ντών, θεωρούνται κατά κοινή συνείδηση έμποροι και ασφαλίζονται στο Τ.Α.Ε. ή επαγγελματίες και ασφαλίζονται στο ΤΕΒΕ (εγκ. 123/1965, Δ.ΙΚΑ 1965/344, άρθρο 2 παρ. 2 Ν.1027/1980, Α.Π. 510/1977, Δ.ΙΚΑ 1977/1137).
 


 2α. Δεν αποκλείεται όμως ορισμένα από τα παραπάνω πρόσωπα να παρέχουν προς την εταιρείαν, παράλληλα με την ιδιότητα του μέλους του Δ.Σ. αυτής και εξηρτημένη εργασία. Στην περίπτωση αυτή αν η παρεχόμενη εργασία συνιστά το κύριο ή συγκύριο επάγγελμα των προσώπων τούτων, θα πρέπει αυτά να ασφαλίζονται υποχρεωτικά και στο ΙΚΑ, ανεξάρτητα δηλαδή από την ασφάλισή τους στο taΕ ή ΤΕΒΕ (Χ. Αγαλλοπούλου - Κοιν. Ασφαλίσεις 1955 σελ. 74-75, άρθρο 2 παρ. 4 Ν.825/1978, εγκ. 13/1979).
 


 β. Επισημαίνεται πάντως ότι αν το μέλος της Διοίκησης της Α.Ε. κατέχει τα 2/3 των μετοχών ή την απλή πλειοψηφία της διοίκησης της εταιρείας δεν είναι δυνατή η ασφάλισή του στο ΙΚΑ, γιατί από το μέλος αυτό ασκείται η διοίκηση της εταιρείας και ως εκ τούτου δεν υπάρχει ουσιαστικά ο εργοδότης προς τον οποίο να παρέχεται η εργασία.
 


 3. Περαιτέρω, σημειώνουμε ότι, όπως έχει γίνει δεκτό, βασική και απαραίτητη προϋπόθεση για την ασφάλιση στο ΙΚΑ των Γεν. Δ/ντών, εντεταλμένων, διευθυνόντων κ.λπ. συμβούλων των Α.Ε. είναι η φορολογία των προερχομένων από την ιδιότητα τους αυτή αμοιβών τους κατά τη Στ΄ κατηγορία (μισθωτών υπηρεσιών) του φόρου καθαράς προσόδου (Εγκ. 58/1964 όπου γνωμ. Ν.Σ.Κ. 283/1964, ΣτΕ 3778/1983, ΕΔΚΑ 1984/232).
 


 4. Ήδη, με τις διατάξεις της παρ. 3 του άρθρου 6 του Ν. 1473/1984 (Φek 127/1984 τ. Α΄), ορίζεται ότι ο μισθός που καταβάλλεται στα μέλη του Διοικ. Συμβουλίου των Α.Ε. για παροχή εξηρτημένης εργασίας προς την Α.Ε. θα θεωρείται από 1.1.84 ως εισόδημα από εμπορικές επιχειρήσεις (Δ΄ Πηγή), εφ’ όσον κατά το χρόνο παροχής της εξηρτημένης εργασίας συμμετέχουν στο κεφάλαιο της Α.Ε. με ποσοστό πάνω από τρία τα εκατό (3%).
 


 Με αφορμή λοιπόν τις διατάξεις αυτές θεωρούμε σκόπιμο να διευκρινίσουμε τα εξής:
 


 α. Από τις εν λόγω διατάξεις δεν καταλαμβάνονται τα μέλη της διοίκησης των Α.Ε., που συμμετέχουν στο κεφάλαιο της Α.Ε. με ποσοστό ίσο ή μικρότερο του 3%. Έτσι τα πρόσωπα της κατηγορίας αυτής θα εξακολουθήσουν να ασφαλίζονται στο ΙΚΑ είτε με βάση τις ειδικές διατάξεις του άρθρου 2 παρ. 3 του Ν.Δ. 2698/1953 (ανωτ. παρ. 1α) είτε με βάση τις κοινές διατάξεις της νομοθεσίας του Ιδρύματος αν παράλληλα με την ιδιότητα του μέλους της διοίκησης της Α.Ε. παρέχουν προς αυτή και εξηρτημένη εργασία (ανωτ. παρ. 2α).
 


 β. Επίσης, με τις κοινές διατάξεις της νομοθεσίας του Ιδρύματος θα πρέπει να συνεχίσουν την ασφάλισή τους στο ΙΚΑ και τα μέλη της διοίκησης των Α.Ε., που συμμετέχουν στο κεφάλαιο τούτων με ποσοστό μεγαλύτερο του 3%, εφόσον παράλληλα με την ιδιότητα του μέλους της διοίκησης παρέχουν προς την Α.Ε. και εξηρτημένη εργασία (ανωτ. περίπτ. 2α). Και τούτο γιατί στην περίπτωση αυτή (παροχή εξηρτημένης εργασίας) η ασφάλιση στο ΙΚΑ δεν εξαρτάται από την κατηγορία με την οποία φορολογούνται οι αποδοχές των ενδιαφερομένων. Άλλωστε, όπως διευκρινίζεται και με την Ε. 1290/30.1.1985 ερμηνευτική του νόμου εγκύκλιο (Κεφ. Β΄ παρ. 3 σελ. 55), που έχει εκδοθεί από το Υπουργείο Οικονομικών - Δ/νση Φορολογίας Εισοδήματος, τα ποσά που καταβάλλονται από την ανώνυμη εταιρεία στα μέλη του Διοικητικού Συμβουλίου της για υπηρεσίες που παρέχουν στην εταιρεία βάσει ειδικής σύμβασης μίσθωσης εργασίας, θα αναγνωρίζονται προς έκπτωση από τα ακαθάριστα έσοδα της εταιρείας ως δαπάνες μισθοδοσίας προσωπικού, σύμφωνα με τις διατάξεις της περ. α’ της παρ. 1 του άρθρου 35 του Ν.Δ. 3323/1955 και του άρθρου 8 του Ν.Δ. 3843/1958.
 


 γ. Αντίθετα, θα εξαιρούνται από την ασφάλιση του ΙΚΑ βάσει των νέων διατάξεων τα μέλη της διοίκησης των Α.Ε., που συμμετέχουν στο κεφάλαιο της Α.Ε., με ποσοστό μεγαλύτερο του 3% και που δεν παρέχουν προς την εταιρεία εξηρτημένη εργασία. Τα πρόσωπα όμως της κατηγορίας αυτής θα πρέπει με την ιδιότητα του μέλους της Α.Ε. να ασφαλίζονται σε άλλα ειδικά ταμεία κυρίας ασφάλισης (π.χ. ΤΑΕ, ΤΕΒΕ, ΤΣΑ, ΤΑΝΠΥ κ.λπ.) και κατά συνέπεια δεν θα πρέπει, κατά τη γνώμη μας, να προκύψουν θέματα ασφάλισης των προσώπων τούτων στο ΙΚΑ. Πάντως, σε περίπτωση που πρόσωπα της τελευταίας αυτής κατηγορίας έχουν ασφαλιστεί στο ΙΚΑ με βάση τη διάταξη του άρθρου 29 παρ. 3 του Ν.Δ. 2698/1953 (ανωτ. περίπτ. 1α), θα πρέπει η μέχρι 31.12.84 ασφάλισή τους να παραμείνει ισχυρή και να ακυρωθεί η από 1.1.85 και μετά ασφάλισή τους.
 


   
 Ακριβές Αντίγραφο
 


 Με εντολή του Διοικητή
 


 Η Τμημ/ρχης Διεκ/σεως και Πρωτ/λου 
 Ε. ΛΥΡΑ
 


 Ο Δ/ντης ΑΣΦΑΛΙΣΗΣ 
 ΕΜΜ. ΧΕΙΛΑΡΗΣ
 


  
 

Καλησπέρα συνάδελφοι,
 


 Πρόεδρος ΔΣ και μεγαλομέτοχος (95%) θέλει να καταθέσει αίτηση για συνταξιοδότηση. Πρόκειται να αποχωρήσει από την ιδιότητα αυτή.
 


 Μπορεί όμως να το κάνει χωρίς να μεταβιβάσει τις μετοχές του και να αντικατασταθεί από ένα άλλο νέο μέλος ?  
 


 Ευχαριστώ εκ των προτέρων.
 


  
 


  
 

Εννοείται ότι υπάρχει φόβος να του ανασταλεί ή μειωθεί η σύνταξη που θα λάβει;  
 

doctor, αφού θα φύγει από ΔΣ λέει.
 


 λάθος δεν πρόσεξα το ?
 

Ίσως δεν κατάλαβα την ερώτηση. 
 


 Η ερώτηση είναι αν μπορεί ένας μέτοχος να φύγει από το ΔΣ, η πιθανή εμπλοκή της σύνταξής του (μείωση/κατάργηση) ή κάτι άλλο;
 

Ευχαριστώ για το ενδιαφέρον σας.
 


 Η ερώτηση είναι αν μπορεί κάποιος που είναι μέτοχος με ποσοστό 95% να παραιτηθεί από το ΔΣ και να κρατήσει το ποσοστό του.
 


 Εννοείται  ότι θα γίνει αντικατάσταση.
 


 Ευχαριστώ
 

Καλημέρα 
 


 Τί εννοείς  ω ποιητά (λάθος , ω doctor) ?
 


 Γιατί να μήν μπορεί να φύγει ? Δεμένο τον έχουν ? ή είναι υποχρεωτική ή συμμετοχή των μετόχων στο Δ.Σ. ?
 


 Προφανώς για να τα λές αυτά , κάτι έχεις στο μυαλό σου.
 


 Πέστο λοιπόν και σε εμάς του "κομπογιανίτες γιατρούς". 

Μέτοχος με 95% αν παραιτηθεί από το Δ/Σ σημαίνει ότι δεν είναι πια υπόχρεος καταβολής εισφορών ΕΦΚΑ. 
 


 Συνεπώς μπορεί να αιτηθεί χωρίς πρόβλημα για να λάβει την σύνταξη του.
 


  
 


 Το θέμα που θέτει ο Δημήτρης (doctor) είναι στο επόμενο επίπεδο: Συγκεκριμένα εννοεί ότι, εντάξει δικαιούται να αιτηθεί για την λήψη σύνταξης και θα την λάβει. Μήπως όμως - ελέω του Ν. Κατρούγκαλου (άρθρο 20 του n.4387/2016)  - θα του κοπεί αμέσως μετά το 60%  της σύνταξη του εξαιτίας των εισοδημάτων που θα έχει ως συνταξιούχος (σ.σ. εννοώ τα μερίσματα της ΑΕ)
 


  
 


 Η γνώμη μου είναι ότι δεν τίθεται ούτε θέμα μείωσης της σύνταξης.
 


  
 


 Δείτε γιατί:
 


 Οι σχετικές διατάξεις λένε: 
 


 Νόμοι 4387/2016 Αρθρο 20
 


 Αρθρο 20. Απασχόληση συνταξιούχων
 


 1. Στους εξ ιδίου δικαιώματος συνταξιούχους του Δημοσίου, καθώς και όλων των φορέων, ταμείων, κλάδων ή λογαριασμών που εντάσσονται στον Ε.Φ.Κ.Α., οι οποίοι αναλαμβάνουν εργασία ή αποκτούν ιδιότητα ή δραστηριότητα υποχρεωτικώς υπακτέα στην ασφάλιση του Ε.Φ.Κ.Α., οι ακαθάριστες συντάξεις κύριες και επικουρικές καταβάλλονται μειωμένες σε ποσοστό 60% για όσο χρόνο απασχολούνται ή διατηρούν την ιδιότητα ή την δραστηριότητα. Για το διάστημα αυτό καταβάλλονται οι ασφαλιστικές εισφορές για τον απασχολούμενο συνταξιούχο, κατά τα ειδικότερα προβλεπόμενα στις οικείες διατάξεις του παρόντος νόμου.
 


  
 


 Ένας λήπτης μερισμάτων μιας Α.Ε. δεν μπορεί να ενταχθεί ούτε στην περίπτωση: «οι οποίοι αναλαμβάνουν εργασία», αφού τα μερίσματα δεν έχουν σχέση με εργασία, αλλά ούτε στην περίπτωση «αποκτούν ιδιότητα ή δραστηριότητα υποχρεωτικώς υπακτέα στην ασφάλιση του Ε.Φ.Κ.Α»  αφού είπαμε ότι εφόσον δεν είναι στο Δ/Σ η δραστηριότητα δεν είναι υπακτέα στην ασφάλιση του ΕΦΚΑ
 


  
 


 Εν ολίγοις δεν πληρούνται οι προϋποθέσεις για να υπάρξει μείωση της σύνταξης κατά 60%
 


  
 


 Όλα καλά εν ολίγοις.
 


  
 


  
 


  
 


  
 

τον ρωτάει ο doctor ,δεν απαντά.
 


 για αυτό έγραψα ,λάθος δεν πρόσεξα το "?"
 
